钦定古今图书集成/理学汇编/文学典/第032卷 > 谢𤅢
## 钦定古今图书集成/理学汇编/文学典/第032卷 > 谢𤅢

按《南齐书》本传，“𤅢字义洁，陈郡阳夏人也。祖弘微，宋
太常。父庄，金紫光禄大夫。𤅢四兄：飏、朏、颢、嵸，世谓谢
庄名儿为风月景，山水。颢字仁悠，少简静，解褐秘书
郎，累至太祖骠骑从事中郎。建元初，为吏部郎，至太
尉从事中郎。永明初，高选文学，以颢为竟陵王友，至
北中郎长史，卒。𤅢年七岁。王彧见而异之，言于宋孝”
武。孝武召见于稠人广众之中，𤅢举动闲详，应对合
旨，帝甚悦，诏尚公主。植。景和败，事寝。仆射褚渊闻𤅢
年少，清正不恶，以女结婚，厚为资送。解褐车骑行参
军，迁秘书郎，司徒祭酒，丹阳丞，抚军功曹。世祖为中
军，引为记室。齐台建，迁太子中舍人。建元初，转桂阳
王友。以母老须养，出为安成内史。还为中书郎。卫军
王俭引为长史，雅相礼遇。除黄门郎，兼掌吏部。寻转
太子中庶子，领骁骑将军，转长史，兼侍中。𤅢以晨昏
有废，固辞不受。世祖敕令速拜，别停朝直。迁司徒左
长史，出为吴兴太守。长城县民卢道优家遭劫，诬同
县殷孝悌等四人为劫𤅢，收付县狱考正。孝悌母骆
诣《登闻诉》，称“孝悌为”道优所诽谤，横劾为劫一百七
十三人，连名保征，在所不为申理。𤅢闻孝悌母诉，乃
启建康狱覆，道优理穷款首，依法斩刑。有司奏免𤅢
官。𤅢又使典药吏煮汤，失火烧郡外斋南厢屋五间，
又辄鞭除身，为有司所奏，诏并赎论，在郡称为美绩。
母丧去官，服阕，为吏部尚书。高宗废郁林，领兵入殿，
左右惊走报𤅢。𤅢与客围棋，每下子，辄云其当有意。
竟局乃还斋卧，竟不问外事也。明帝即位，𤅢又属疾
不视事。后上䜩会功臣上酒，尚书令王晏等兴席，𤅢
独不起，曰：“陛下受命，应天顺民，王晏妄叨天功，以为
己力。”上大笑解之。座罢，晏呼𤅢共载还令省，欲相抚
悦，𤅢又正色曰：“君巢窟在何处？”晏初得班剑，𤅢谓之
曰：“身家太傅，裁得六人，君亦何事一朝至此？”晏甚惮
之。加领右军将军。兄朏在吴兴论启，公事稽晚，𤅢辄
代为启。上见非其手迹，被问见原。转侍中，领太子中
庶子、豫州中正。永泰元年，转散骑常侍、太子詹事。其
年卒，年四十五，赠金紫光禄大夫，谥𥳑子。初，兄朏为
吴兴，𤅢于征虏渚送别，朏指𤅢口曰：“此中唯宜饮酒。”
𤅢建武之初，专以长酣为事，与刘瑱、沈昭略以觞酌
交饮，各至数斗。世祖尝问王俭：“当今谁能为五言诗？”
俭对曰：“谢朏得父膏腴，江淹有意。”上起禅灵寺，敕𤅢
撰碑文。